**UKKO.fi tarjoaa kevytyrittäjyyspalvelun nyt myös viroksi ja venäjäksi**

* *Suomen suosituin laskutuspalvelu UKKO.fi on saatavilla nyt suomen ja englannin lisäksi myös viroksi ja venäjäksi.*
* *UKKO.fi-palvelua käyttää yli 50 000 kevytyrittäjää.*
* *Kevytyrittäjä myy ja markkinoi itse oman työnsä, mutta käyttää laskuttamiseen laskutuspalvelua. UKKO.fi hoitaa paperityöt, kuten laskutuksen, vakuutukset, kulukorvaukset, palkanmaksun, verotuksen, eläkeasiat, raportit ja tarvittaessa perinnän sekä näihin liittyvän neuvonnan.*

**TIEDOTUSVÄLINEILLE xx.06.2018**

Laskutuspalvelu UKKO.fi madaltaa yrittämisen kynnystä entisestään ja tarjoaa nyt koko palvelunsa neljällä eri kielellä. Halutessaan kevytyrittäjät voivat jatkossa käyttää UKKO.fi-palvelua suomen ja englannin lisäksi myös viroksi ja venäjäksi.

”On tärkeää, että mahdollisimman monella, kotikielestä riippumatta, on mahdollisuus tehdä töitä matalalla kynnyksellä niin, että lainmukaiset velvoitteet tulevat kuitenkin hoidetuiksi. Uusien kieliversioiden ansiosta tämä kynnys madaltuu entisestään”, sanoo UKKO.fi:n toimitusjohtaja Aleksi Rautavuori.

Kevytyrittäjyys on tuonut kotimaisille työmarkkinoille uuden väylän, jota yhä useammat hyödyntävät. Kevytyrittäjyyden kasvu on kiihtynyt kuluvana vuonna, ja toukokuussa 2018 UKKO.fi [ylitti 50 000 käyttäjän rajapyykin](https://www.epressi.com/tiedotteet/tyoelama/kevytyrittajyys-yha-merkittavampi-vayla-tyomarkkinoille-ukko.filla-jo-50-000-kayttajaa.html).

Vuoden 2018 alusta voimaan astui lakimuutos, joka sallii työttömän kokeilla yritystoimintaa neljän kuukauden ajan ilman pelkoa ansioturvan menetyksestä. Tämä uudistus on osaltaan kiihdyttänyt UKKO.fi:n kevytyrittäjien kasvuvauhdin noin 1800 uuteen kuukausittaiseen käyttäjään.

UKKO.fi:n tavoitteena on ollut alusta alkaen tehdä lyhyisiinkin työkeikkoihin tarttumisesta vaivatonta sekä auttaa kehittämään ja laventamaan kevytyrittäjien omaa ammattitaitoa. UKKO.fi:n kautta tehdään kaikenlaista työtä, työnimikkeitä on jo yli 700.

Lähiaikoina UKKO.fi tarjoaa palvelunsa myös ruotsiksi, jolloin kevytyrittäjällä on valittavanaan yhteensä viisi eri kieltä läpi palvelun.

Lisätietoja:

Aleksi Rautavuori, UKKO.fi:n toimitusjohtaja

040 631 7141

aleksi.rautavuori@ukko.fi